Sæbjørn

Sæbjørn er et sjeldent færøysk og norsk mannsnavn. Navneleddene betyr «sjø» og «bjørn».

Etymologi
Sæbjørn har opprinnelse i norrøne Sǽbiǫrn, som er dannet av sær, «sjø», og bjǫrn, «bjørn». Andre norrøne former av navnet var Sebbi, Sæbbi, Sæbiorn, Sæbiǫrn, Sæbjǫrn og Søybiǫrn.

Sæbjörn er en islandsk form av navnet, og Sebjörn er en svensk form. Sebjørn er en norsk variant av navnet, men det kan også være en variant av Sigbjørn.

Utbredelse
Sæbiôrn er kjent brukt i syv runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. Sæbjørn var et vanlig navn i Norge i middelalderen. Over 30 forskjellige personer med navnet er nevnt i Regesta Norvegica.

Navnet er i dag mest utbredt på Færøyene, men er sjeldent også der.

|}

Kjente personer med navnet
Personene i listen er ordnet kronologisk etter fødselsår.
Sebjørn Kverndalen (1786–1875), norsk rosemaler
Sæbjørn Buttedahl (1876–1960), norsk-amerikansk skuespiller
Karl Sæbjørn Kjøllesdal, norsk økonom
Sæbjørn Aas, norsk fagbokforfatter

Referanser

Eksterne lenker

Mannsnavn